stanford-oval/wikipedia huggingface dataset:
האינפלציה בישראל
הערות שוליים

↑  שלמה טייטלבאום, הריבית עלתה ל-3.75%; הנגיד: "היא תישאר ברמה גבוהה עוד זמן מה", באתר כלכליסט, 2 בינואר 2023
↑  ‏ מדד המחירים לצרכן, באתר הלשכה המרכזית לסטטיסטיקה
↑  ניהול המדיניות המוניטרית, באתר בנק ישראל
↑  שי סלינס, "בשביל מה אתם צריכים מטבע וירטואלי? יש לכם את השקל", באתר כלכליסט, 26 במאי 2014
↑   איתן אבריאל, איתן אבריאל על ה"מריחה" של בנק ישראל, באתר TheMarker‏, 24 בספטמבר 2013
↑  אהרן כץ, ‏בניכוי מחירי השכירות, האינפלציה מתקרבת ליעד של בנק ישראל, באתר גלובס, 17 ביולי 2023
↑  שלמה טייטלבאום ודותן לוי, המדד עלה ב-0.2% בלבד במאי, האינפלציה האטה ל-4.6%; ירידה במחירי הדירות, באתר כלכליסט, 15 ביוני 2023
↑  מדד דצמבר ירד ב-0.1%, האינפלציה לשנת 2023 ירדה ל-3% - בתוך היעד, באתר ‏מאקו‏, 15 בינואר 2024
↑  הילה ציאון, זינוק משמעותי באינפלציה באוגוסט, הדירות התייקרו ב-5.8% בשנה, באתר ynet, 15 בספטמבר 2024
↑  שאול אמסטרדמסקי, איך באמת מחשבים את מדד המחירים לצרכן?, באתר כלכליסט, 10 בפברואר 2013
↑  Ido Rosen, Billion dollar madness: examining the paradox of financial satire through the 1980s economic crisis in Israeli comedy films, Journal of Israeli History doi: doi.org/10.1080/13531042.2022.2136563
| היסטוריה של מדינת ישראל  |
| --- | --- | --- |
ביטחון • תעשייה • מדע וטכנלוגיה • חינוך • כלכלה • משפטים • דת • תרבות
| שנות ה-40 | הכרזת העצמאות • מלחמת העצמאות • אלטלנה • הסכמי שביתת הנשק • הממשל הצבאי על ערביי ישראל • מבצע על כנפי נשרים |  |
| שנות ה-50 | העלייה ההמונית • תקופת הצנע • המדיניות הכלכלית החדשה • הסכם השילומים • חינוך ממלכתי • העסק הביש • פעולות התגמול • ייבוש החולה • מלחמת סיני • אירועי ואדי סאליב |  |
| שנות ה-60 | הקמת המוביל הארצי • המלחמה על המים • משפט אייכמן • הקמת הקריה למחקר גרעיני - נגב • מיתון 1966 • תקופת ההמתנה • מלחמת ששת הימים • מלחמת ההתשה |  |
| שנות ה-70 | הפנתרים השחורים • מלחמת יום הכיפורים • הקמת גוש אמונים • מבצע יונתן • יום האדמה • המהפך • הקמת שלום עכשיו • מבצע ליטני • הסכם השלום עם מצרים |  |
| שנות ה-80 | מלחמת לבנון הראשונה • המערכה ברצועת הביטחון • פרשת קו 300 • האינפלציה • משבר מניות הבנקים • תוכנית הייצוב הכלכלית של 1985 • משבר הקיבוצים • האינתיפאדה הראשונה |  |
| שנות ה-90 | מלחמת המפרץ • העלייה מברית המועצות לשעבר • ועידת מדריד • הסכמי אוסלו • טבח מערת המכפלה • הסכם השלום עם ירדן • רצח יצחק רבין • המהפכה החוקתית • אסון המסוקים |  |
| עשור ראשון של המאה ה-21 | הנסיגה מרצועת הביטחון • אירועי אוקטובר 2000 • האינתיפאדה השנייה • מבצע חומת מגן • חומת מגן כלכלית • הקמת גדר ההפרדה • תוכנית ההתנתקות • מלחמת לבנון השנייה • מבצע עופרת יצוקה |  |
| עשור שני של המאה ה-21 | אסון הכרמל • המחאה החברתית • מבצע עמוד ענן • מבצע צוק איתן • הכרת ארצות הברית בירושלים כבירת ישראל • הכרת ארצות הברית בריבונות ישראל על רמת הגולן • המשבר הפוליטי |  |
| עשור שלישי של המאה ה-21 | מגפת הקורונה בישראל • הסכמי אברהם • אסון הר מירון • מבצע שומר החומות • הרפורמה המשפטית • טבח שבעה באוקטובר ומלחמת חרבות ברזל |  |
פורטל ישראל • היסטוריה של עם ישראל • היסטוריה של ארץ ישראל • ציר הזמן של ההיסטוריה של ישראל
| --- | --- |
בקרת זהויות :  NLI: 987007556994205171 
שטר של 10,000 שקלים, עדות לאינפלציה הגואה בשנת 1984
שוק שחור לחלפנות שקלים בדולרים, 1983
10 שקלים חדשים, שהחליפו 10,000 שקל ישן
בריונות

.
הפעלת אלימות בין ילדים
אחוז הילדים שדיווחו על בריונות בשנת 2015
בִּרְיוֹנוּת היא אסטרטגיית התנהגות הכוללת הפגנה קבועה של כוח והשגת יעדים בעיקר בעזרת איומים ובמצבים מסוימים גם בפעילות אלימה. הפעילות מתבטאת בעיקר על ידי הטרדה אגרסיבית מתמשכת וחוזרת במטרה לפגוע, ולמרות סימנים ברורים למצוקת הקורבן.
מאפיינים פסיכולוגיים

בריונות מופעלת כאשר אדם מרגיש שהפעלת כוח היא הדרך היעילה ביותר עבורו להשיג את מטרתו. בריונות מופעלת פעמים רבות מתוך הערכה עצמית נמוכה. הבִּרְיוֹן יכול לתקוף כדרך לפרוק את כעסיו על עצמו, או כדי להרגיש עצמו כעליון על אנשים אחרים. הבריון מתקשה בויסות נפשי, האלימות שהוא מפעיל מהווה סוג של שחרור. לפעמים מדובר באדם שמתקשה חברתית, לפעמים באנשים פופולריים מאוד. כאשר התוקפן הוא אדם בעל יכולת חברתית גבוהה והוא אהוד, כך גם פעולת הבריונות שלו תיתפס בצורה חיובית יותר. כאשר אדם מתקשה חברתית פועל בבריונות, יפעלו נגדו בחומרה גבוהה יותר. במחקרים שנערכו בבתי ספר נראה כי יש מקרים בהם התוקף עצמו נתון לסוג של בריונות. לאלה קוראים תוקף קורבן, או קורבן אגרסיבי.
בריונות במערכות יחסים בין חברים יכולה לבוא לידי ביטוי באיום בהפסקת החברות, נידוי וצורות אחרות של הדרה חברתית. מחקרים זיהו התנהגויות מסוג זה אצל ילדים החל מגיל שלוש, וילדים שנפגעו מבריונות בין חברים התקשו להתאושש ממנה במשך תקופה ארוכה.
בריונות בחברה

בריונות יכולה להיות מופעלת על ידי פרט בחברה אנושית, או על ידי קבוצה שלמה של אנשים (תאגיד, מערכת עיתון, שבט, מדינה וכיוצא בזה) והכוח המופגן עשוי להיות כוח פיזי של ממש (אלימות) או יכולת להפעלה של סנקציות אחרות.
בריון עשוי להיות שליח של בריון אחר, או להציג עצמו כבעל הכוח המרבי, שאיש לא יכול לו. בפועל, אף על פי שהבריון אינו מפגין ותרנות כלפי איש, לא על כולם הוא מעז לאיים ואת מימוש איומיו הוא מוכיח על מטרות קלות במיוחד. מעבר לזאת, כאשר מופעלים עליו איומים ממשיים שההתמודדות עמם קשה, הוא עשוי לוותר. איומים כאלה יכולים להיות מופעלים על ידי בריון חזק יותר או על ידי מי שפועל בכוח רק להשגת מטרות מעטות.
החלת המושג "בריונות" על יצורים חברתיים שאינם בני אדם היא שנויה במחלוקת. יש הטוענים שאצל מרבית מיני היצורים החברתיים האחרים, חשיפה להתנהגות כמו בריונית היא מצב קבוע ומכנים את הפרט שמפגין כוחנות בקביעות "פרט דומיננטי".
בריונות בגיל הרך

תוקפנות בגיל הרך יכולה להתפרץ כלפי ילדים אחרים, כלפי מבוגרים וכלפי רכוש. תוקפנות זו מתחלקת לשלושה סוגים: הצקה פיזית, כגון משיכה בשיער, חטיפת משחק, ועוד, הצקה מילולית כגון צעקות, קללות והעלבה. והצקה עקיפה כגון אי שיתוף במשחק.
בשאלון שסקר בגן הילדים את שיעורי ההצקה בקרב בנים ובנות בגילאים השונים נמצא כי סוג ההצקה הגבוה ביותר הוא אי שיתוף פעולה במשחק (33.1%) המשתייך להצקה עקיפה וסוג ההצקה הנמוך ביותר הוא  הצצה לאיברים אינטימיים (13.2%) המשתייך להצקה פיזית.
ראו גם

התעללות
חוליגניות
התעמרות בעבודה
בריונות רשת
בריונות מינית
ערס
אלימות
הערות שוליים

↑  J Sch Nurs. 2009 Jun;25(3):195-204. Epub 2009 Apr 10. The behavioral ecological model as a framework for school-based anti-bullying health promotion interventions. Dresler-Hawke E, Whitehead D.
↑  Br J Educ Psychol. 2007 Dec;77(Pt 4):797-810. Perceptions and correlates of peer-victimization and bullying. Hunter SC, Boyle JM, Warden D.
↑  American Medical Association definition of bullying: Physical, relational & cyber bulling, Social Emotional Links, 2011
↑  Beyond the Class Norm: Bullying Behavior of Popular Adolescents and its Relation to Peer Acceptance and Rejection Dijkstra, Jan ; Lindenberg, Siegwart ; Veenstra, René Journal of Abnormal Child Psychology, 2008, Vol.36(8), pp.1289-1299 [Peer Reviewed Journa
↑  הקשר בין בריונות וקורבנות בקרב תלמידי בתי הספר ברקוביץ', רות;בנבנישתי, רמי חברה ורוחה: רבעון לעבודה סוציאלית ,31 (2): 225-253, 2011
↑  Contemp Nurse. 2009 Apr-Jun;32(1-2):147-55. Restorative approaches to workplace bullying: educating nurses towards shared responsibility. Hutchinson M.
↑  J Mich Dent Assoc. 2010 Mar;92(3):44-5. It's time to stop insurance company bullying! Dionise M.
↑  Adolescence. 2008 Fall;43(171):485-503. The relationship between levels of perceived respect and bullying in 5th through 12th graders. Langdon SW, Preble W.
↑  Span J Psychol. 2010 May;13(1):297-308. Categorization and hierarchy of workplace bullying strategies: a Delphi survey. Rodríguez-Carballeira A, Escartín Solanelles J, Visauta Vinacua B, Porrúa García C, Martín-Peña J.
↑  Child Dev. 2010 Mar;81(2):480-6. The complex relation between bullying, victimization, acceptance, and rejection: giving special attention to status, affection, and sex differences. Veenstra R, Lindenberg S, Munniksma A, Dijkstra JK.
↑  Physiol Behav. 2001 Jun;73(3):435-42. Social defeat as a stressor in humans. Björkqvist K.
1 2  (לבקוביץ)
1 2  (רולידר ומינצר, 2006)
| --- | --- |
בקרת זהויות :  NLI: 987007536950805171  LCCN: sh89006054  LNB: 000070583  NDL: 01060293  NKC: ph120093
סיטי טאוור (סדרת טלוויזיה)

| --- | --- |

לוגו
 סוגה:  אופרת סבון
 יוצרים:  לאה גלובוס
 כותבים:  אורלי בן נון - תסריטאית ראשית    שרי שיין  מאיה שעיה  שירי צוק  רוני ספיר  רוני אמיר
 בימוי:  חיים רינסקי
 ארץ מקור:  ישראל
 שפות:  עברית 
 מספר עונות:  1
 מספר פרקים:  29 30 - לפי ערוץ 24
 הפקה
 מפיק:  יורם גלובוס
 חברת הפקה:  אולפני ג.ג.
 אתר צילומים:  קריית התקשורת נווה אילן
 שידור
 רשת שידור:  ערוץ 2 (רשת)   HOT בידור ישראלי   וואלה! VOD
 תקופת שידור מקורית:  4 בנובמבר 2001 – ינואר 2002
 
סיטי טאוור היא סדרת טלוויזיה ישראלית בת 29 פרקים אשר שודרה בערוץ 2 בשידורי רשת במשך עונה אחת בשנים 2001 -2002 המספרת על מעלליהם הבדיוניים של הגרים בדירות המגורים שבקומות העליונות בלאונרדו סיטי טאוור.
את שיר הנושא לסדרה, "הלילה הוא הלילה", כתבו לאה גלובוס ואשר לגזיאל, והלחין צביקה פיק שמבצע אותו.
עלילה

עלילת הסדרה מספרת על משפחת פלג שבה דורון, רופא גינקולוג, הוא אלמן עם שלוש בנות. אשתו מילי נהרגה בתאונת מטוס. הוא מכיר אישה חדשה בשם אורית עמינדב, עורכת דין במקצועה ואם לשני בנים והם עוברים לגור יחד בביתו של דורון בשרתון סיטי טאוור.
דנה, בתו האמצעית של דורון, לא אוהבת את הרעיון ושונאת את אורית. עמית, אחיה של אורית, הוא מנהל המסעדה בבניין ונשוי לשני. הוא מנסה להביא איתה ילדים, אבל היא לוקחת גלולות. שני יצאה בעבר עם אחיו איתמר, הייתה בהיריון ממנו וממשיכה לנהל איתו רומן. עמית בוגד בשני עם אוסי, מלצרית בבניין המגורים המפואר שלהם ברמת גן ובתו של מני השומר בבניין. דייר נוסף הוא מיקי שרון, כוכב מפורסם שרב כל העת עם אשתו דפנה.
בסוף הסדרה דורון ואורית נוסעים יחד עם שני בניה של אורית ובתו הצעירה של דורון כדי להתחתן בבית הרב. אולם, מישהו חיבל להם בבלמי הלימוזינה, וכתוצאה מכך הלימוזינה מתנגשת במשאית, והסדרה מסתיימת בשל כך בסיום מותח.
דמויות

דורון פלג (פולי רשף) - רופא גינקולוג. אבא של דנה, גלי ומיכל. בהמשך הסדרה מתברר גם כאבא של אדם.
אורית עמינדב (ענת עצמון) - בת זוגו של דורון. אמא של עידן ואיתי, ואחות של עמית ואיתמר, עורכת דין של מיקי שרון וחברת ילדות שלו.
עמית טל (דן תורג'מן) - אח של אורית ואיתמר, הבעלים של המסעדה בבניין. בעלה של שני. מתגלה כעקר.
שני טל (רות גונזלס) - אשתו של עמית. בת זוגו לשעבר של איתמר וילדה את הילד שלו בגיל 16, שבהמשך מסרה אותו לאימוץ. בסוף הסדרה, נכנסת להריון מאיתמר שנית, לאחר סטוץ.
אוסי שמילוביץ (מירי בוהדנה) - מלצרית במסעדה בבניין. הבת של מני. מאוהבת בעמית הבוס שלה. ניהלה זוגיות למשך כמה זמן עם אדם.
מיקי שרון (צביקה פיק) - זמר מפורסם. בעלה של דפנה ואבא של כנרת. היה מסוכסך עם אשתו, עד שהם התפייסו בסוף הסדרה.
דפנה שרון (אילנה אביטל) - אשתו של מיקי ואמא של כנרת. הייתה מסוכסכת עם בעלה וניהלה מערכות יחסים אחרות תוך כדי, עד שהם התפייסו בסוף הסדרה.
כנרת שרון (מלי לוי) - הבת של מיקי ודפנה. מתאהבת באדם. מגלה שחברה לשעבר הוא נשא איידס.
אדם פלג (עידו לב) - בנם של דורון ואריאלה. אחיהם למחצה של מיכל, דנה וגלי. תחילה מנהל זוגיות עם אוסי. בהמשך מתאהב בכנרת, בתם של מיקי ודפנה.
מיכל פלג (לירון לב) - הבת הבכורה של דורון. אחותם של דנה, גלי ואדם. סטודנטית למדעי הרוח. בהתחלה מנהלת זוגיות עם איתמר, שבהמשך היא נפרדת ממנו לאחר שהוא בגד בה עם דפנה. בהמשך הסדרה מתחילה רומן עם המרצה שלה אך מגלה שהוא שיקר לה ושהוא חי עם אשתו.
דנה פלג (קרן ברי) - הבת האמצעית של דורון. אחותם של מיכל, גלי ואדם. נערה מתבגרת, בעייתית ומרדנית ששונאת את אורית מאוד ומראה זאת כלפיה מספר פעמים, ובנוסף היא לוקחת קשה את העובדה שאמה אינה בחיים ואף טוענת שהיא לא מתה.
גלי פלג (מאי בן אריה) - הבת הצעירה של דורון. אחותם של מיכל, דנה ואדם.
איתמר טל (דדי זהר) - אחיהם של עמית ואורית. מסוכסך עם משפחתו. בוחר נשים עשירות כדי לחיות על חשבונן. בן זוגה לשעבר של שני והאבא של התינוק שלה שילדה בגיל 16. בסוף הסדרה, מגלה ששני בהריון ממנו שנית, ומחליט שלא לחזור על אותה שגיאה ולהילחם על אבהותו של התינוק.
גדעון עמינדב (זאב שמשוני) - בעלה לשעבר של אורית. אבא של עידן ואיתי. עורך דין. איש אלים ומניפולטיבי שמנסה למצוא דרכים כדי להזיק לאורית ולדורון, ויחד איתו משתפת פעולה אריאלה בת זוגו לשעבר של דורון.
איתי עמינדב (עודד פרי) - הבן הבכור של אורית וגדעון, חייל. אח של עידן. מתגורר בדירה של מיכל.
עידן עמינדב (רועי הודס) - הבן הצעיר של אורית וגדעון, תלמיד תיכון. אח של איתי. נגרר אחרי דנה למרדנות ומתחיל איתה רומן.
מני שמילוביץ (צחי נוי) - שומר בכניסה לבניין. אבא של אוסי. אלמן ואלכוהוליסט.
אריאלה רפפורט (מירי שילון) - אמא של אדם, והמאהבת לשעבר של דורון בזמן שהיה נשוי לאשתו הראשונה. עובדת כעיתונאית. אישה תככנית ומרשעת הבאה לנקום בדורון על שעזב אותה בהיותה בהיריון, ואף משתפת פעולה עם גדעון, בעלה לשעבר של אורית נגד דורון ונגד אורית.
סיסי ארסיסי (אסנת וישינסקי) - עיתונאית. נופלת קורבן לניצול של איתמר אשר עושק אותה וחי על חשבונה.
אביגדור (חיליק כהן) - הספר של מיקי.
נדב זמיר (ניצן רוזנברג) - המציל בבריכה של המגדל. חולם להיות שחקן ומבקש מדפנה עזרה בשירה ומשחק ומתחיל איתה רומן.
מילי פלג (עירית פרנק) - אשתו של דורון. אמא של מיכל, דנה וגלי. חוזרת לחייהם בפרקים האחרונים של הסדרה כעוזרת בית בביתם.
אבישי רובין (יותם זילברמן) - המרצה של מיכל באוניברסיטה. משקר לה שהוא פרוד מאשתו ומתחיל איתה רומן.
חזי קירון (ישראל טרייסטמן) - פסיכולוג.
סיטי טאוור בתרבות

במהלך העונה הרביעית של התכנית "רק בישראל" דמותה של לימור ציינה מספר פעמים שהיא עברה לגור בשכנות עם צביקה פיק ב"סיטי טאוור".
הערות שוליים

↑  רותה קופפר, חדש על המסך, באתר הארץ, 6 בנובמבר 2001
רון בן ישי

| --- | --- |

רון בן ישי, אוקטובר 2008
 לידה:  26 באוקטובר 1943 (בן 81) ירושלים, פלשתינה (א"י) המנדט הבריטי 
 מדינה:  ישראל ישראל
 השכלה:  האוניברסיטה העברית בירושלים  בית הספר הריאלי העברי בחיפה 
 תקופת הפעילות:  מ-1966
 עיסוק:  עיתונאי, פובליציסט, כתב ופרשן צבאי ברדיו, בטלוויזיה ובעיתונות
 מעסיק:  ידיעות אחרונות ynet קול ישראל הטלוויזיה הישראלית גלי צה"ל דבר טיים מגזין
 תחקירים בולטים:  #אירועים מיוחדים שסיקר
 סוג כתב:  צבאי
 תחום סיקור:  צבא וביטחון
 פרסים והוקרה:    צל"ש הרמטכ"ל (1975)    פרס ישראל (2018)
 קישורים חיצוניים
 פייסבוק:  109111685774660
 
רון בן ישי (נולד ב-26 באוקטובר 1943) הוא עיתונאי ופובליציסט ישראלי, כתב ופרשן צבאי ברדיו, בטלוויזיה ובעיתונות, מעוטר בצל"ש הרמטכ"ל וחתן פרס ישראל לתקשורת לשנת 2018.
ביוגרפיה

רון בן ישי נולד בירושלים בשנת 1943. אביו, ברוך, נרצח בינואר 1948 מירי צלף, בעת שנסע לירושלים בתקופת מלחמת העצמאות.
בן ישי למד בבית הספר "המתמיד" ברמת גן. בכיתה י' עבר לפנימייה הצבאית שליד בית הספר הריאלי העברי בחיפה, ובשנת 1961 היה בין בוגרי מחזור ז'. בנובמבר 1961 התגייס לצה"ל, התנדב לצנחנים ושובץ בגדוד 890, שם עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס עבר לחטיבת גולני כחלק מגיוס של קציני צנחנים על ידי מפקד החטיבה מוטה גור. הוא שימש מפקד מחלקה בקורס מ"כים, סגן מפקד פלוגה בגדוד 13 ומפקד פלוגה בגדוד.. במהלך שירות המילואים שירת כמפקד מחלקה בחטיבת הצנחנים "הנשר השחור" ולחם במלחמת ששת הימים בקרב אום-כתף. בן ישי התקדם במילואים עד דרגת סגן-אלוף וכיהן כראש מערך איסוף המודיעין בעוצבת האש.
ב-1964 החל ללמוד כלכלה וגאוגרפיה באוניברסיטה העברית בירושלים. בשנת 1966 עבר קורס שדרים וכתבי שדה של קול ישראל ובסיומו החל לעבוד ככתב כלכלי. עם סיום מלחמת ששת הימים ובמהלך מלחמת ההתשה עבר לתפקד ככתב צבאי וכעורך תוכניות האקטואליה של קול ישראל. בסוף 1969 עבר לעבוד ככתב צבאי של הטלוויזיה הישראלית, אך בעקבות פציעה מונה בשנת 1970 למזכיר מערכת החדשות. שנתיים אחר כך עבר לעבוד ככתב הטלוויזיה הישראלית באירופה. במלחמת יום הכיפורים חזר כדי לעבות את מערך הכתבים הצבאיים ונלווה ככתב צבאי לכוחות צה"ל בסיני בטלוויזיה הישראלית. לאחר המלחמה ערך יחד עם נחמן שי משדר מיוחד על המלחמה.
בשנת 1977 נסע לגרמניה וערך סדרת כתבות על רשמיו ממנה. ב-1978 זכה בפרס כינור דוד לסדרת תוכניות הטלוויזיה הדוקומנטריות של השנה.
בשנת 1978 מונה לשליח העיתון "ידיעות אחרונות" בוושינגטון ובשנת 1981 חזר לשמש ככתב צבאי של הטלוויזיה הישראלית, תפקיד שאותו מילא גם בזמן מלחמת לבנון הראשונה. בין השנים 1983–1985 כיהן כמפקד גלי צה"ל, ולאחר מכן מונה לפרשן לענייני ביטחון ולכתב למשימות מיוחדות של "ידיעות אחרונות", ובין השאר היה שליח העיתון בוושינגטון בשנים 1992–1993. במקביל שימש ככתב של השבועון "טיים" וככתב לאירועים ביטחוניים בינלאומיים של הערוץ הראשון, שבו גם ערך, יחד עם רם עברון, את תוכנית הראיונות "זה הזמן". בשנת 1993 ערך תוכנית תחקירים בשם "רשת חוקרת" בערוץ 2. בשנת 1995 חזר להיות הפרשן לענייני ביטחון של "ידיעות אחרונות" ובמקביל כתב השבועון "טיים". במשך שנה אחת, מאמצע 1995 עד אמצע 1996 שימש כעורך האחרון של העיתון "דבר", ששמו שונה ל"דבר ראשון", בניסיון (שלא צלח) להצילו.
בשנת 2003 התמודד על תפקיד מנהל הערוץ הראשון מול יוני בן מנחם, אך לא זכה בתפקיד. בשנת 2004 מונה ליועץ תקשורת לנשיא המדינה משה קצב. ביולי 2005 עזב את תפקידו כיועץ הנשיא, על מנת להשתלב בסיקור ההתנתקות. ביולי 2005 שב רון בן ישי לעיתונאות פעילה ומשמש מאז כתב ופרשן האתר ynet לענייני צבא וביטחון.
בשנת 2018 הוכרז כחתן פרס ישראל לתקשורת לשנת תשע"ח. בנימוקי ועדת הפרס נאמר שהוא יוענק לבן-ישי "על סיקור ביטחוני, צבאי ובינלאומי מעמיק ואמין, תוך גילוי אומץ לב, במשך עשרות שנים".
רון בן ישי הוא בעל תואר ראשון בכלכלה ובגאוגרפיה מטעם האוניברסיטה העברית בירושלים והוא מרצה לתקשורת ועיתונות באוניברסיטת תל אביב.
היה נשוי לליאורה כץ ולזוג שלוש בנות.
ביוגרפיה > באזורי קרבות

רון בן ישי הרבה לסקר אירועים בקו האש ובאזורי עימות ברחבי העולם, ואף נפצע מספר פעמים במהלך עבודתו העיתונאית. בפעם הראשונה נפצע עוד ככתב "קול ישראל" בימי מלחמת ההתשה, בעת שנלווה לפעולת צה"ל נגד בסיסי מחבלים בירדן. בשנת 1970 נפצע שוב, הפעם במהלך פשיטת צה"ל בגבול סוריה ברמת הגולן. בשנת 1999 נפצע בשלישית, בעת שסיקר את המלחמה בקוסובו. בעת מלחמת לבנון השנייה נילווה לחבורת הפיקוד של מפקד חטיבת הצנחנים, חגי מרדכי, במבצע שמטרתו ביצוע איגוף אנכי והנחתת כוחות צנחנים בעומק לבנון ולאורך נהר הליטני. במבצע עופרת יצוקה נילווה לכוחות חטיבת גבעתי ברצועת עזה.
במהלך מלחמת יום הכיפורים הצטרף לגדוד הסיור 87 שבחטיבה 14, בפיקוד יואב ברום, לסיור שחשף את התפר שבין הארמיות המצריות ואפשר את ביצוע צליחת התעלה, ובהמשך לגדוד צנחנים מילואים בקרב סרפאום. בשלהי המלחמה התלווה בן ישי לגדוד צנחנים אשר לחם בצד המערבי של תעלת סואץ. לאחר שהכוח ספג הפגזת ארטילריה מצרית, השתתף בסיוע לפצועים ובשנת 1975 הוענק לו בשל כך צל"ש הרמטכ"ל, על ידי הרמטכ"ל מרדכי גור. התיאור הרשמי של המעשה שבגינו הוענק לו הצל"ש אומר:
ביום 22 באוקטובר 1973, נלווה סגן רון בן-ישי, ככתב הטלוויזיה, לאחד הגדודים שעסק בטיהור המצרים, ב"חיץ החקלאי" עד מבואות אסמאעיליה. לעת-ערב, כאשר נסתיימה שליחותו כעיתונאי והוא עמד לעזוב את המקום, החלה הפגזה כבדה על כוחותינו. בהפגזה נהרגו ונפצעו עשרות מחיילינו, בכלל זה החובשים שנלוו אל הכוח. למרות האש הכבדה לקח סגן רון בן-ישי ציוד רפואי מחובשים שנפצעו וטיפל בפצועים כאיש-מקצוע, כשהוא אף מבצע חסימות-עורקים בשעת-הצורך. במעשיו אלה גילה סגן רון בן-ישי אומץ-לב, קור-רוח ותושיה והציל חייהם של פצועים רבים.
בסרטו של ארי פולמן, "ואלס עם באשיר", על חוויותיו במלחמת לבנון הראשונה, הופיעה דמותו המצוירת של בן ישי, אותה דיבב בעצמו. הוא מתואר בסרט כדמות הירואית וכמעט חסינה לפחד:
כשבאיזה שהוא שלב התחילו לצלוף עלינו מהקומות העליונות של המלונות בלי שאנחנו רואים מאיפה זה בא לנו מי יורה מה יורה... כשבאמצע הצומת שכב לנו איזה פצוע, אבל בכלל לא היינו מסוגלים להגיע אליו מרוב פחד. פחד מוות. ובתוך כל הגיהנום הזה הגיע לשם העיתונאי ההוא מהטלוויזיה, רון בן ישי. הולך זקוף בין הכדורים כמו איזה סופרמן, הולך כאילו כלום. כדורים מסתובבים בסלאלום מעל הראש שלו, ולפניו זוחל צלם על ארבע רועד מפחד עם קסדה, ולא רואה ממטר.
ביוגרפיה > אירועים מיוחדים שסיקר

רון בן ישי סיקר אירועים רבים בישראל ובעולם. בין השאר סיקר בשנת 1974 את פלישת טורקיה לקפריסין, את ביקורו של נשיא מצרים אנואר סאדאת בישראל בנובמבר 1977 ואת תהליך השלום שהחל בעקבות הביקור. בשנות ה-80 של המאה ה-20 סיקר בן ישי את מלחמת אפגניסטן ופינוי חבל ימית ובסוף שנות ה-80 את מלחמות הסמים בקולומביה. בשנת 1991 סיקר את מלחמת המפרץ ובעיית הכורדים ובשנת 1992 סיקר את המלחמה האתנית ביוגוסלביה. בשנת 1993 יצא לסקר את המצב בשטח הכורדי בצפון עיראק, בשנת 1999 סיקר את המלחמה בקוסובו ובשנת 2000 סיקר את מלחמת צ'צ'ניה השנייה. בשנת 2003 סיקר את המלחמה בעיראק עבור חדשות ערוץ 2. לאחר מלחמת לבנון השנייה, בספטמבר 2006, יצא ללבנון וסיקר את לבנון שלאחר המלחמה. בספטמבר 2007, בעקבות תקיפת חיל האוויר הישראלי בסוריה, ביקר באזור דיר א-זור שבסוריה. במרץ 2011 סיקר את ההתקוממות בלוב (2011), משחזר אמר בריאיון לאילנה דיין שכל אזורי הסכסוך והקרבות בעולם מתחילים לדמות בעיניו אלו לאלו. בשנת 2022, סיקר באוקראינה את המשבר האוקראיני-רוסי (2021–2022).
ביוגרפיה > טבח סברה ושתילה

ביום שישי, 17 בספטמבר (ערב ראש השנה תשמ"ג) 1982, בשעה 16:00, בעת ששימש כתב הטלוויזיה הישראלית בביירות, הביא בן ישי חומר מצולם למשלוח במטוס צבאי שעמד לצאת לישראל, אז נשאל על ידי מפקד גדוד שישב במטוס אם שמע על מה שהפלנגות עושים במחנות הפליטים סברה ושתילה ואמר לו ששמע "שהפלנגות עושים שם דברים נוראים". בן ישי ראה על המסלול את כוח הפלנגות. כעבור שלושה ימים, בשובו מביירות ב-20 בספטמבר, כתב מכתב אישי לראש הממשלה מנחם בגין: "אנשי הכוח ומפקדיו אמרו לנו בגלוי, כי הם עומדים להיכנס בתיאום עם צה"ל כדי לגרש את המחבלים ממחנות הפליטים. כמה מהחיילים של כוח זה הבהירו לעיתונאים אחרים ולי, כי בכוונתם להרוג בתושבי מחנות הפליטים ללא רחם. הם ליוו את דבריהם בביטויים ובתנועות ידיים, שלא הותירו מקום לספק". בשעה 20:30 הגיעו לדירת הטלוויזיה הישראלית בבעבדה קצינים מחטיבת הטנקים שישבה מול שתילה. בן ישי תיאר את שיחתם במכתב לבגין: "מקציני יחידה זו שמעתי בפעם הראשונה דברים מפורשים. כמעט כל הקצינים שביקרו אותנו שמעו מפי נמוכים מהם בדרגה סיפורים על תושבי מחנות הפליטים שהועמדו לקיר ונורו...סיפורים המעידים על משהו חריג המתרחש במחנות". בשעה 23:30 התקשר בן ישי אל שר הביטחון אריאל שרון, וסיפר לו את כל הידוע לו. לדברי בן ישי, הוא סיפר לשרון ש"קצינים בצה"ל יודעים על כך" והפציר בו "לעשות משהו להפסיק את זה". לדבריו, השיחה נמשכה 4–5 דקות, ושרון ביקש ממנו פרטים, אך "כמעט שלא הגיב". בן ישי תיאר במכתבו אל בגין את שראה למחרת בשעה 8:00 בבוקר: אנשי הפלנגות "מריצים לפניהם שורה ארוכה של נשים, ילדים וזקנים, מהם שהיו מכוסים דם מהם בוכים וצועקים ומהם פניהם כבושות בקרקע. הם צעקו לעברנו, כי הופרדו מן הגברים שנלקחו על ידי הפלנגות לאיזשהו מקום. אנשי 'הכוחות הלבנוניים' ניסו למנוע מאתנו לצלם ואף גירשו אותנו משולי המחנה. עוד אנו מתווכחים עם הפלנגות עצר קצין בכיר של צה"ל את התהלוכה. רמקול שהוצב על גג אחד הבתים קרא לנשים ולילדים לחזור לבתיהם. למליציות הנוצריות נאמר לעזוב את המקום. וכך, למעשה, הופסק הטבח". בן ישי הביע במכתב את דעתו האישית:
לשכת ראש הממשלה העבירה לשר שרון צילום של המכתב, אולם השמיטה ממנו את הפסקה האחרונה ואת החתימה.
בן ישי נתוודע אל שרון עוד במהלך שירותו הצבאי בצנחנים. בראשית שנות ה-60, כאשר שרון היה ראש מטה פיקוד הצפון, השתתף בן ישי בפעולה שיזם שרון לתלישת גידולים חקלאיים שזרעו הסורים באזור המפורז. לימים מתח בן ישי ביקורת על פעולה זו, שהייתה כרוכה לדבריו בסיכון חיים למטרה מדינית.
בן ישי העיד בפני ועדת כהן, שחקרה את אירועי טבח סברה ושתילה, על דיווחו לשרון על ששמע אודות הטבח המתחולל, ובעקבות כך התקררו היחסים בינו ובין שרון.
ביוגרפיה > תביעת דיבה

בשנת 2005 נדונה בבית משפט השלום בתל אביב תביעה אזרחית לתשלום סכום של 368 אלף ש"ח, בגין הוצאת לשון הרע, שהגיש בשנת 2002 מרדכי ואנונו נגד רון בן ישי ו"ידיעות אחרונות". עילת התביעה הייתה כי בן ישי כתב בעיתון, שבעת היותו של ואנונו במאסר, מסר לאסירי חמאס פתקים עם נוסחאות לייצור חומרי נפץ רבי עצמה. בית המשפט דחה את התביעה, מאחר שהוכח כי בן ישי שמע את הדברים מפי ראש השב"כ עמי אילון, ופסק כי עיתונאי מוגן מפני תביעת לשון הרע, אם הסתמך בדבריו על ראש מערכת ציבורית מסווגת.
ספריו

כתב חזית: בקו האש של העימותים הגדולים, הוצאת ידיעות אחרונות, 2018
חי במלחמה: עיתונאי תחת אש, ידיעות ספרים, 2021
הערות שוליים

↑  רון בן ישי, באתר "בהשקט ובבטחה".
↑  איתי בלומנטל, רון בן ישי: "לא ידעתי אם יהיה לי לאן לחזור", באתר ynet, 2 במרץ 2018.
↑  רון בן ישי, זה לא הפאשלות. זה אנחנו, באתר ynet, 5 ביוני 2007
↑  ענת באלינט‏, אמנון נדב הסיר מועמדותו לניהול ערוץ 1, באתר וואלה, 12 ביוני 2003
↑  יהונתן ליס, רון בן ישי מונה ליועץ תקשורת של קצב, באתר הארץ, 24 ביוני 2004
↑  העיתונאי רון בן ישי פורש מתפקיד יועץ התקשורת לנשיא וחוזר לפעילות עיתונאית, באתר גלובס, 11 ביולי 2005
↑  אדיר ינקו, פרשן ynet רון בן ישי הוא חתן פרס ישראל לתקשורת, באתר ynet, 1 במרץ 2018
↑  רון בן ישי, "ראש הממשלה הוריד הוראה להפסיק להתקדם", באתר ynet, 16 באוגוסט 2006.
↑  רון בן ישי, עזה, יום עם הלוחמים בעזה: תנועה זהירה בסמטאות, באתר ynet, 7 בינואר 2009.
↑  גל פרל פינקל, "אמביציה ותשוקה לא מרוסנת לאקשן", באתר זמן ישראל, 17 במרץ 2021.
↑  רון בן ישי, פחות שחצן, יותר בטוח. עיתונאי בחזית ביום כיפור, באתר ynet, 17 בספטמבר 2010.
↑  רון בן ישי, באתר הגבורה
↑  גל פרל פינקל, ‏"עיתונאי הוא לפני הכול, ומעל לכול, אדם", באתר דבר העובדים בארץ ישראל, 1 באפריל 2019
↑  רון בן ישי, בלעדי: שליח ynet באתר "הפעולה בסוריה", באתר ynet, 26 בספטמבר 2007.
↑  רון בן ישי, הכי קרוב לקדאפי: מסע בארץ שבה שולט הכאוס, באתר ynet, 11 במרץ 2011.
↑  איש מיליציה הצמיד את הקלצ'ניקוב לצוות ynet וקבע: "אתם רוסים", באתר ynet, 26 בפברואר 2022
↑  אהוד יערי, זאב שיף, מלחמת שולל, עמ' 338.
↑  אהוד יערי, זאב שיף, מלחמת שולל, עמ' 341-340.
↑  אהוד יערי, זאב שיף, מלחמת שולל, עמ' 343-342.
1 2  אהוד יערי, זאב שיף, מלחמת שולל, עמ' 347-346.
↑  פסק-דין בתיק ת.א. 198929/02 מרדכי ואנונו נגד ידיעות אחרונות ואחרים, ניתן ב-27 בנובמבר 2005
↑  רון בן ישי, גם חיילים רוסים בוכים-מתוך ספרו של רון בן ישי, באתר ynet, 24 באוגוסט 2018
 עמוס הראל, "כתב חזית": רון בן ישי מספר על פגישותיו עם קדאפי, סדאם חוסיין ובגין, באתר הארץ, 18 בדצמבר 2018
↑   גיל טבת, העיתונאי שרץ אל האש בכל הזדמנות מספק מבט ייחודי על מלחמות ישראל, באתר הארץ, 22 ביוני 2021
| --- | --- |
בקרת זהויות :  NLI: 987007334279405171  GND: 1183317999  ISNI: 0000 0004 9991 790X  LCCN: no2018168904  VIAF: 185149365998885600472   WorldCat (עם VIAF): 185149365998885600472 
רון בן ישי מגיש לרמטכ"ל גדי איזנקוט את ספרו כתב חזית, 2018